BTW ฉลุย! เทรดวันแรกพุ่ง 40% สูงกว่าราคาขาย IPO 3.75 บ.
BTW ฉลุย! เทรดวันแรกพุ่ง 40% สูงกว่าราคาขาย IPO 3.75 บ.
11 ก.ค. 2559

ผู้สื่อข่าวรายงานว่า บริษัท บีที เวลธ์ อินดัสตรีส์ จำกัด (มหาชน) หรือ  BTW ณ เวลา 10.08 น. อยู่ที่ระดับ 5.55 บาท บวก 1.80 บาท หรือ 48% ด้วยมูลค่าซื้อขาย 809.56 ล้านบาท จากราคาขาย IPO m 3.75 บาท/หุ้น
บมจ.บีที เวลธ์ อินดัสตรีส์ (BTW) เทรดวันนี้วันแรกในตลาดหลักทรัพย์ mai โดยเสนอขาย IPO ที่ 3.75 บาท/หุ้น โดย BTW ประกอบธุรกิจโดยการถือหุ้นในบริษัทอื่น (Holding Company) มีบริษัท เบสท์เทค แอนด์ เอ็นจิเนียริ่ง จำกัด
เป็นบริษัทแกน ซึ่งประกอบธุรกิจให้บริการแปรรูปผลิตภัณฑ์เหล็กและโครงสร้างเหล็ก (Steel Fabrication) สำหรับงานก่อสร้างโครงการขนาดใหญ่ในอุตสาหกรรมหนักทั้งในและต่างประเทศเช่น อุตสาหกรรมเหมืองแร่ ก๊าซและปิโตรเลียม และพลังงาน โดยบริการของบริษัทแบ่งเป็น 2 กลุ่มหลัก ได้แก่ งานแปรรูปและประกอบกลุ่มชิ้นงานขนาดใหญ่ (Modularization) และงานแปรรูปชิ้นงานเหล็ก (Parts Fabrication)
ทั้งนี้ BTW และบริษัทย่อย ประกาศผลการดำเนินงานงวดไตรมาส 1/59 มีกำไรสุทธิ 19.3 ล้านบาท กำไรสุทธิต่อหุ้น 0.032 บาท ลดลงเมื่อเทียบกับช่วงเดียวกันของปีก่อนที่มีกำไรสุทธิ 421.6 ล้านบาท กำไรสุทธิต่อหุ้น 0.703 บาท